《梅花月下醉歌》
元代·周巽

酌酒芳树下，寒光照玉壶。举觞酬明月，起舞鹤影孤。

清夜恍惚逢仙姝，丰姿绰约形容癯。琇莹充耳双明珠，纤腰杂佩青珊瑚。

邀我东游见麻姑，南昌仙人在坐隅。杯倾沆瀣酣芳液，连日东风吹不苏。

酒醒满襟香露湿，雪花眩眼光模糊。欲与仙人借双凫，朝游罗浮暮西湖。

谁能持将北斗劝，何当吸取东海枯。君不见醉倒樽前曙光白，不知此乐今有无。

作者简介：吉安人，字巽亨，号巽泉。尝参预平定道、贺二县瑶人起事，授永明簿。有《性情集》。